მერხეული
მერხეული — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში, მდინარე მაჭარის ნაპირას, სოხუმის სამხედრო გზაზე. თემის ცენტრი (სოფლები: ზემო მაჭარა, ღურზული, ჩერნიგოვკა). ზღვის დონიდან 80 მ, გულრიფშიდან 4 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი.